પ્રાપ્ત વિગતાનુસાર લિબાયતનાં મીઠીખાડી વિસ્તારમાં આવેલા ઇસ્લામી ચોક ખાતે પોલીસે બે વ્યક્તિને જીપનાં બોનેટ પર ઉંધાડીને માર્યા હતા. પોલીસનો દાવો છે કે આ બંન્ને ઘણા ગુનાઓમાં વોન્ટેડ હતા. સ્થાનિક લોકોનાં અનુસાર આ બંન્ને વ્યક્તિની વિસ્તારમાં ખુબ જ રંજાડ હતી. તે લોકોને જાણે કોઇનો ભય ના હોય તે રીતે વિસ્તારમાં આતંક ફેલાવતા હતા. જેનાં કારણે પોલીસે કરેલી દબંગગીરીને લોકોએ યોગ્ય લેખાવી હતી. પોલીસનાં આ પગલાને લોકોએ બિરદાવ્યું હતું.